 Onye isi ala mba Venezuela, Hugo Chavez, anwụọla. Ọ nwụrụ taa bụ Tuzdee. Ọ gbara ị afọ 58 tupu ọnwụ egbuo ya.  Onye osote onye isi ala mba ahụ, Nicholas Maduro, kwuputere taa na Chavez nwụrụ nịhe dịka elekere anọ nọkara, nke mgbede na mba ahụ.A mụrụ Hugo Chavez nabalị 8 nke ọnwa Julayị afọ 1954. Nna ya bụ onye nkuzi notu obere obodo e nwere na Venezuela. Mama nke ukwu Chavez zụrụ ya, tupu ọ baa amị mgbe ọ dị afọ 17. Nafọ 1992, ya na ndị otu ya nwara ike ha iwere ọchịchị nike. Mana aka mechara kpara ya. A tụrụ ya mkpọrọ. Ka afọ abụọ gafere, ọ pụtara na mkpọrọ were malite ịso azọ ọkwa onye isi ala na 1998.Kemgbe ọnwa ole nole ka Chavez nọ nakwa ọrịa kansa. E nwere mgbe anyị nụburu na ọ malitego ịgbake nọrịa. Taa, ndị Venezuela na-eru uju maka onye isi ala ha nwụrụ anwụ. 